Smile Jamaica Concert

Smile Jamaica Concert 1976ko abenduaren 5ean Kingstonen (Jamaika) National Heroes Parkean egindako reggae kontzertu bat izan zen, indarkeria politikoari aurre egiteko helburuarekin. Bob Marleyk jotzea onartu zuen, baina, kontzertua baino bi egun lehenago, etxean tirokatu zuten. Sendatu zen eta, The Wailers taldearekin batera, 90 minutuko emanaldi bat jo zuen bertaratutako 80.000 pertsonentzat.

 Gertakizunak 
1976ko abenduaren 3an, Bob Marley hiltzen saiatu zen CIA, bere etxean tirokatuta. Michael Manley ezkertiarraren Jamaikako Gobernua ezegonkortzeko kanpaina abian zuten AEBek, Fidel Castroren Kubarekin zituen harremanak tarteko. CIAk droga eta arma trafikoan, biolentzia armatuan, pobrezian eta esplotazio ekonomikoan oinarritutako ziklo politikoa bultzatu zuen. Giro horren aurka, Bob Marleyk kontzertu bat iragarri zuen abenduaren 5ean, Smile Jamaica izenburupean eta gobernuak bere aldeko propaganda egiteko erabili zuen, hauteskundeak deituta hamar egun geroagorako. Ordurako, Bob Marleyren kantuen hitzek CIAren etsai bilakatua zuten, eta eskuineko oposizioko Alderdi Laboristako pistolariak erabili zituen reggae izarra hiltzen saiatzeko. Ez zuten lortu.https://www.argia.eus/efemerideen-kanala/bob-marley-hiltzen-saiatu-zen-cia-bere-etxean-tirokatuta

 Erreferentziak 


 Kanpo estekak 

Kategoria:Bob Marley
Kategoria:Kontzertuak
Kategoria:Reggae musika
Kategoria:1976 Jamaikan
Kategoria:Kingston (Jamaika)
Kategoria:CIAren operazioak